Frederikshavn White Hawks har skrevet en 1-årig kontrakt med Bastian Herringsø. Den 21-årige målmand er hentet i Rødovre, og han har tidligere spillet for Herlev. Herringsø har spillet 75 kampe i den bedste danske liga, og han har optrådt ni gange på det danske U20-landshold. - Bastian Herringsø er en målmand, med et utrolig stort potentiale og det håber vi, at kunne udvikle endnu mere, siger Mogens Andersen, direktør i Elite Nord A/S. Frederikshavn White Hawks har også fået Martin Ravn tilbage på holdet. Den unge back forlod isen sidste sæson i protest mod de mange udlændige i klubben. Nu er unge Ravn tilbage.

Referat:
21-åirge Bastian Herringsø skal erstatte den erfarne svensker Martin Eklund som 2. målmand i Frederikshavn White Hawks.